اسٹیبلشمنٹ سیکرٹری

اسٹیبلشمنٹ سیکرٹری (Establishment Secretary) پاکستان وچ اسٹیبلشمنٹ ڈویژن دا وفاقی سیکرٹری اے تے پاکستان دی سِول سروس وچ تبادلیاں، تعیناتیاں تے ترقیاں دا انچارج اے۔ پوزیشن ہولڈر اک BPS-22 آفیسر ہُندا اے، جو عام طور تے پاکستان ایڈمنسٹریٹو سروس توں تعلق رکھدا اے۔ اسٹیبلشمنٹ سیکرٹری براہ راست وزیراعظم پاکستان نوں رپورٹ کردا اے۔ 

اسٹیبلشمنٹ سیکرٹری دا وزیراعظم نوں ساریاں وزارتاں، ڈویژناں تے محکمیاں وچ صحیح ملازمت لئی صحیح اہلکار دی سفارش کرن وچ کلیدی کردار ہُندا اے۔ سِول سروس مینوئل دے مطابق، اسٹیبلشمنٹ سیکرٹری نوں گریڈ 20 تک دے افسران دی یک طرفا تقرری یا تبادلے دا اختیار حاصل اے۔ وزیراعظم نوں سمری صِرف گریڈ 21 تے 22 لئی پعھیجی جاندی اے۔ چونکہ وزیراعظم مجاز اتھارٹی اے، اس لئی اوہ سمری اسٹیبلشمنٹ ڈویژن نوں واپس پعھیج دیندا اے جِتھے اسٹیبلشمنٹ سیکریٹری نوٹیفکیشن جاری کردا اے۔

گریڈ 17 توں گریڈ 22 تک سرکاری ملازمین دی ترقی وچ اسٹیبلشمنٹ سیکرٹری براہ راست اپݨی رائے رَکھدا اے۔ جو سِول سروس دا سربراہ اے۔ ترقیاں تے تعیناتیاں وچ اس کردار پاروں ایہ عہدا مُلک دے سَبھ توں زیادا بااثر افراد وِچوں اک اے۔

ے
 ہور دیکھو 
کیبنٹ سیکرٹری پاکستان
کیبنٹ سیکرٹریٹ پاکستان
اسٹیبلشمنٹ سیکرٹری
اسٹیبلشمنٹ ڈویژن

حوالے

گٹھ:حکومت پاکستان
گٹھ:سرکاری عہدے